
  На основу чл.29 Одлуке о градским управама  Града Сремска Митровица („Службени лист Града Сремска Митровица“ бр. 30/2020), чл. 1 ал.8  Одлуке о начину остваривања права на материјалне помоћи– субвенције деци, ученицима и студентима са територије Града Сремска Митровица („Службени лист Града Сремска Митровица“  бр.7/2022), чл. 11   Одлуке о буџету Града Сремска Митровица за 2023. годину („Службени лист Града Сремска Митровица“ бр. 17/2022 и 7/2023) и тачке IV Програма  о накнади дела трошкова међумесног превоза ученика средњих школа који имају пребивалиште на територији Града Сремска Митровица, а похађају школу на територији друге локалне самоуправе чији је оснивач Република Србија, Аутономна Покрајина Војводина или јединица локалне самоуправе бр.401-1543/2023-III од 08.09.2023.године, начелник Градске управе за образовање дана 13.09.2023.године,  расписује:

КОНКУРС
за доделу буџетских средстава за регресирање дела трошкова међумесног превоза ученика средњих школа који имају пребивалиште на територији Града Сремска Митровица, а похађају школу на територији друге локалне самоуправе чији је оснивач Република Србија, Аутономна Покрајина Војводина, или јединица локалне самоуправе


I 
ОСНОВНИ УСЛОВИ КОЈЕ КАНДИДАТИ ТРЕБА ДА ИСПУЊАВАЈУ

  Конкурс се расписује ради доделе буџетских средстава за регресирање дела трошкова међумесног превоза ученика средњих школа који имају пребивалиште на територији Града Сремска Митровица, а похађају школу на територији друге локалне самоуправе чији је оснивач Република Србија, Аутономна Покрајина Војводина, или јединица локалне самоуправе, у износу од 40% од цене месечне карте за ученике на релацији Сремска Митровица-место школовања, за школску 2023/2024. годину.
  Буџетска средства, се могу доделити ученицима који су: 
- држављани Републике Србије;
- имају пребивалиште на територији Града Сремска Митровица;
- похађају образовне профиле којих нема у Сремској Митровици и
- свакодневно путују на релацији Сремска Митровица-место школовања (удаљености 
до 50км).
  




II
ДОСТАВЉАЊЕ ДОКУМЕНТАЦИЈЕ

  У циљу доказивања испуњености  претходно наведених услова ученик, односно његов законски заступник, има обавезу да достави следећу конкурсну документацију:
     - образац пријаве (налази се на сајту града Сремска Митровица  www.sremskamitrovica.rs);
      - доказ о пребивалишту на територији града Сремска Митровица (очитана лична   карта,
        односно фотокопија уколико се лична карта не може очитати, или потврда о пребивалишту        
        из МУП-а);
     - потврда из средње школе да је редован ученик, 
     - оверена изјава код нотара да ученик свакодневно путује на релацији Сремска Митровица-  
        место школовања,  удаљености до 50 км;      
      -фотокопија текућег рачуна ученика, односно његовог законског заступника.

Средства се додељују након спроведеног јавног конкурса. 

           
  III 
РАЗМАТРАЊЕ ПРИЈАВА И УГОВОР
  
  У року од 7 (седам) радних дана од дана завршетка Конкурса, Комисија је дужна да размотри сваку појединачну пријаву, достављену на предвиђеном обрасцу, са пратећом документацијом,  оцењујући испуњеност свих услова прописаних овим Програмом.        Након разматрања свих пријава,  Комисија начелнику Градске управе за образовање  доставља предлог о додели средстава.
  Ако подносилац пријаве уз пријаву не достави сву потребну документацију, начелник ће решењем такву пријаву одбацити, а уколико не испуњава утврђене услове, начелник ће решењем пријаву одбити.
   Предлог листе Градска управа за образовање објављује на интернет страници града Сремска Митровица www.sremskamitrovica.org.rs. Против решења подносилац пријаве има право приговора начелнику у року од 15 (петнаест)  дана од дана пријема решења. 
  Начелник је дужан да о приговору одлучи у року од највише 30 дана од дана пријема приговора. О приговору начелник одлучује у форми решења.
  На решење начелника којим је одлучено по приговору подносилац пријаве може изјавити жалбу Градском већу у року од 15 (петнаест) дана од дана пријема решења.
  Решење Градског  већа је коначно.
  Коначна листа се објављује на званичној интернет страници града Сремска Митровица.
  На основу коначне листе Начелник градске управе доноси решење о додели дела надокнаде за трошкове превоза.
   Комисија је дужна да у предлогу листе и коначној листи наведе  пријаве које су одбачене, као и пријаве које су одбијене.
   Корисник средстава, коме је признато право на надокнаду дела трошкова превоза, закључује Уговор о додели буџетских средстава  Града Сремска Митровица за превоз ученика за школску 2023/2024. годину са Градском управом за образовање.
  По закључењу Уговора, корисник средстава је дужан да достави правдање о свакодневном путовању у виду ученичке месечне аутобуске карте за превоз на име ученика, која ће се достављати Градској управи најкасније до 5-ог  у текућем месецу за претходни месец (документација се предаје на пријемном шалтеру услужног центра  Града Сремска Митровица бр.3, или бр.4).


IV 
ПОДНОШЕЊЕ ПРИЈАВЕ

  Рок за пријављивање на конкурс је од  13.09.2023. године до  22.09.2023. године. 
  Конкурсна документација достављена по истеку наведеног рока неће бити разматрана.
  
  Пријаву, на предвиђеном обрасцу, са пратећом документацијом, заинтересовано лице доставља у горе наведеном року лично, предајом документације (у затвореној коверти на пријемном шалтеру услужног центра  Града Сремска Митровица бр.3, или 4), или путем поште, на следећу адресу: 


Град Сремска Митровица
Градска управа за образовање
ул. Светог Димитрија бр. 13, 22000 Сремска Митровица

  са назнаком „Јавни Конкурс за доделу буџетских средстава за регресирање дела трошкова међумесног превоза ученика средњих школа који имају пребивалиште на територији Града Сремска Митровица, а похађају школу на територији друге локалне самоуправе чији је оснивач Република Србија, Аутономна Покрајина Војводина, или јединица локалне самоуправе“ .
                                                                                    




                                                                                       Начелник Градске управе за образовање
                                                                                                           
                                                                                                             Зоран Ђурић

